*Ukiup sisamararterutaata kisitsisai, Grønlandsmedicinsk Selskab decembari 2015*

# Kalaallit Nunaanni timimik aalatitsineq nunarsuup assingani

Decembarip sisamaanni Kalaallit Nunaanni timimik aalatitsineq nunarsuarmiut takusinnaalerpaat. ”the Global Observatory for Physical Activity – GoPA”, nunarsuup assinganik suliaqartarpoq nunat 131-init paasissutissiisarluni tuluttut oqaasertalinnik nutsernerilu oqaatsinut 26-inut, kalaallisut ilaatinneqarluni. <http://www.globalphysicalactivityobservatory.com/>.

Nunat assingisa siunertaraat paasissutissanik nunarsuaq tamakkerlugu timip aalatinneruneranik assersuussisinnaaneq, nunat ataasiakkaat iliuusissatut pilersaarutaanik takutitsilluni malinnaaviginnilluni timimik aalatitsineq pillugu. Timimik aalatitsinnginneq ilisimaneqarluarpoq inuusaatsikkut nappaatinik pigiualikkanik nassataqartarmat. Naatsorsuutigineqarpoq ukiumut 5 mill. toqussutigisaraat timimik aalatitsinngippallaarneq. Naatsorsuutigineqarpoq nunarsuarmioqatigiit 30%-ii timiminnik aalatitsinngippallaartut.

Timimik aalatitsisarneq eqqarsaatigalugu Kalaallit Nunaanni nunanut 131-inut allanut sanilliullugu timimik aalatitsinerusartut. Taamaakkaluartoq kalaallit amerliartuinnartut uninngaannarluni suliaqarneq atugarigaat. Minnerunngitsumik suliffinni, kisianni aamma sulinngiffimmi siornatigumut sanilliullugu sakkortuumik timimik aalatitsitsineq minnerulersimavoq.

Kisitsisit timimik aalatitsineq pillugu pineqarsimapput innuttaasut peqqissusaannik misissuinermit SIF, SDU (2005-2009) allallu soorlu Kalaallit Nunaanni naatsorsueqqissaartarfiup kisitsisaat. Misissuinermi peqataasut ersersippaat angerlarsimaffimmi timimik aalatitsinertik qanoq annertutiginersoq angerlarsimaffimmi, suliffimmi angallannermi sunngiffimmilu misissuineq sapaatip akunnera sioqqullugu. Tassani aamma aperineqarsimapput timersorneq sakkortusimanersoq imalluunniit annikinnerusimanersoq. Apersuinermi atorneqartoq nunarsuaq tamakkerlugu atorneqartarpoq atorneqarsinnaaneralu Kalaallit Nunaanni atorneqarsinnaanera misissorneqarsimavoq.

Kalaallit Nunaanni malinnaasinnaavugut timimik aalatitsineq pillugu inersimasut peqqissusaannik misissuinermi nuna tamakkerlugu peqqissutsimik misissuinertigut, taakkualu ukiut sisamakkaarlugit ingerlanneqartarput. Inuttaasut akornanni siunissami naliliisinnaaneq siunertanillu atortitsisinnaanerup siuarsarnissaa eqqarsaatigalugu misissuisarnerit pisariaqarput. Nunat tamarmik pingajorarterutaanit ikinnerit takussutissaqartitsipput ingerlaavartumillu takussutissiisinnaasut.

Nunat 37-it nuna tamakkerlugu iliuuseqarnissamut pilersaarusiaqarput timimik aalatitsinerunissamut, nunallu 65-it timimik aalatitsineq nappaatinik aseruuttoornernik pinaveersaartitsinermi atorpaat. Innuttaasut peqqissusaannut pingaartinneqartut sisamaasunut ilaatinneqarpoq timimik aalatitsineq Inuuneritta II aqqutigalugu piffissami 2013-2019. Tamatumunngalu atatillugu ukiumi 2015-imi timimik aalatitsineq ingerlanneqarsimavoq Peqqissutsimut Naalakkersuisoqarfiullu saqqummersissimavaa isumassarsiorfik inuiaqatigiit assigiinngitsutigut iliuuseqarsinnaanerannik siunnersuutitalik. (http://www.peqqik.gl/Emner/Livsstil/Motion/Idekatalog\_Fysisk\_Aktivitet.aspx?sc\_lang=da-DK&mobile=1).

Nunanut assigiinngitsunut peqataaneq Kalaallit Nunaannut nunarsuarmioqataanermik isumaqarpoq nunanut allanut imminut assersuussinnaanngorluta timimillu aalatitsinermik paasissutissanik aallersinnaalerluta siunertaralugu ulluinnarni timimik aalatitsinerusinnaaneq.

Kontakt:

Inger Dahl-Petersen, forsker, cand.scient.san.publ., PhD

Forskningsprogrammet voksnes sundhedsadfærd og helbred

Statens Institut for Folkesundhed, Syddansk Universitet

idp@si-folkesundhed.dk, +45 6550 7777

<http://www.si-folkesundhed.dk/Global/Menu/Medarbejdere/Medarbejderliste/Inger%20Dahl-Petersen.aspx>